## Europos Sąjungos valstybės narės pilietis, kuris teisėtai gyveno Lietuvos Respublikoje pastaruosius 5 metus arba kuris turi teisę atkurti Lietuvos Respublikos pilietybę Lietuvos Respublikos pilietybės įstatymo nustatyta tvarka, arba kuris yra lietuvių kilmės asmuo, arba atvyko gyventi į Lietuvos Respubliką kartu su Lietuvos Respublikos piliečiu kaip jo šeimos narys (UTPĮ 104 str. 1 d.)

* n[ustatytos formos prašymas išduoti](http://www.migracija.lt/l.php?tmpl_into%5B0%5D=index&tmpl_name%5B0%5D=m_site_index178&tmpl_into%5B1%5D=middle&tmpl_id%5B1%5D=2052) teisės laikinai gyventi Lietuvos Respublikoje pažymėjimą. **Prašymas pateikiamas per Lietuvos migracijos informacinę sistemą (MIGRIS)**;
* galiojantis kelionės dokumentas (pasas arba ID kortelė);
* **kai pastaruosius 5 metus teisėtai gyvenote Lietuvos Respublikoje, *turėdamas dokumentą*, suteikiantį ar patvirtinantį teisę gyventi Lietuvos Respublikoje** – pažyma Europos Sąjungos valstybės narės piliečio teisei laikinai gyventi Lietuvos Respublikoje patvirtinti, teisės laikinai gyventi Lietuvos Respublikoje pažymėjimas (šių dokumentų pateikti nereikia).
* **kai pastaruosius 5 metus teisėtai gyvenote Lietuvos Respublikoje, *bet neturėjote dokumento*, suteikiančio ar patvirtinančio teisę gyventi Lietuvos Respublikoje** – dokumentai, patvirtinantys, kad pastaruosius 5 metus atitikote vieną iš UTPĮ 101 straipsnio 1 dalyje nurodytų pagrindų:
	+ darbo sutartis, į Lietuvos Respubliką Jus dirbti atsiuntusios įmonės, įstaigos ar organizacijos raštas, patvirtinantis teisėtą Jūsų darbą Lietuvos Respublikoje, ar kiti dokumentai, įrodantys jūsų teisėtą veiklą Lietuvos Respublikoje (pvz., dokumentas, patvirtinantis kad vykdėte religinę veiklą Lietuvoje);
	+ dokumentas, patvirtinantis, kad Jūs turėjote pakankamai išteklių pragyventi Lietuvos Respublikoje, ir sveikatos draudimą patvirtinantį dokumentą;
	+ dokumentas, patvirtinantis, kad Jūs buvote priimtas mokytis į švietimo įstaigą pagal bendrojo ugdymo arba profesinio mokymo programą (programas), arba dokumentas, patvirtinantis, kad buvote priimtas studijuoti į Lietuvos mokslo ir studijų instituciją pagal studijų programą (programas) arba į doktorantūrą, arba Lietuvos Respublikos juridinio asmens raštas, patvirtinantis jūsų stažuotę Lietuvos Respublikoje, o jeigu Jus į Lietuvos Respubliką atsiuntė įmonė, įstaiga ar organizacija – šios įmonės, įstaigos ar organizacijos raštas, patvirtinantis Jūsų stažuotę Lietuvos Respublikoje, arba dokumentas, patvirtinantis, kad jūs tobulinote kvalifikaciją;
	+ dokumentai, patvirtinantys, kad Jūs esate Europos Sąjungos valstybės narės piliečio, turinčio teisę gyventi Lietuvos Respublikoje pagal UTPĮ 101 str. 1 dalies 1, 2 ir 3 punktus, ar Lietuvos Respublikos piliečio, pasinaudojusio laisvo judėjimo Europos Sąjungoje teise,\* ***šeimos narys*** – santuokos liudijimas, registruotos partnerystės sutartis, gimimo liudijimas, kiti giminystės ryšį patvirtinantys dokumentai (šie dokumentai pateikiami tik tuo atveju, kai Lietuvos Respublikos gyventojų registre tokių duomenų nėra), išlaikymą patvirtinantys dokumentai, arba ***kitas asmuo***\*\* – bendra būsto nuomos ar paskolos būstui įsigyti sutartis, Jūsų ir Europos Sąjungos valstybės narės piliečio ar Lietuvos Respublikos piliečio vaiko gimimo liudijimas, išlaikymą patvirtinantys dokumentai, gydymo įstaigos pažyma.
* **kai turite teisę atkurti Lietuvos Respublikos pilietybę:**
	+ teisės į Lietuvos Respublikos pilietybę išsaugojimo pažymėjimas ar teisę atkurti Lietuvos Respublikos pilietybę patvirtinantis pažymėjimas; arba
	+ ***jeigu Jūs esate šio asmens palikuonis****:*
	+ dokumentai, patvirtinantys giminystės ryšį su asmeniu, turėjusiu Lietuvos Respublikos pilietybę iki 1940 m. birželio 15 d. (*pvz., Jūsų gimimo liudijimas, Jūsų tėvo gimimo liudijimas, ir dokumentai, patvirtinantys, kad Jūsų senelis turėjo Lietuvos Respublikos pilietybę iki 1940 m. birželio 15 d.*), jeigu Lietuvos Respublikos gyventojų registre tokių duomenų nėra; arba
	+ dokumentai, patvirtinantys, kad Jūs iki 1940 m. birželio 15 d. turėjote Lietuvos pilietybę;

 **Asmens iki 1940 m. birželio 15 d. turėtą Lietuvos Respublikos pilietybę patvirtina:**

* + - Lietuvos Respublikos vidaus ar užsienio pasai, išduoti iki 1940 m. birželio 15 d.;
		- Lietuvos Respublikos užsienio pasai, išduoti Lietuvos Respublikos diplomatinių atstovybių ar konsulinių įstaigų po 1940 m. birželio 15 d.;
		- dokumentai, liudijantys asmens tarnybą Lietuvos kariuomenėje ar darbą valstybės tarnyboje;
		- gimimo liudijimai arba kiti dokumentai, kuriuose tiesiogiai nurodyta turėta Lietuvos Respublikos pilietybė;
		- asmens liudijimai, išduoti iki 1940 m. birželio 15 d. Lietuvoje, arba asmens liudijimai, išduoti pagal dokumentus, išduotus iki 1940 m. birželio 15 d.;
		- jeigu nurodytų dokumentų nėra, asmens iki 1940 m. birželio 15 d. turėtai Lietuvos Respublikos pilietybei patvirtinti gali būti pateikiami dokumentai apie mokymąsi, darbą, gyvenimą Lietuvoje iki 1940 m. birželio 15 d.
* **kai esate lietuvių kilmės asmuo:**
* teisės į Lietuvos Respublikos pilietybę išsaugojimo pažymėjimas ar lietuvių kilmę patvirtinantis pažymėjimas; arba
	+ lietuvių kilmę patvirtinantys dokumentai, kuriuose nurodyta, kad Jūsų tėvai ar seneliai arba vienas iš tėvų ar senelių yra ar buvo lietuviai (*pvz., gimimo liudijimas, kuriame nurodyta kad vienas iš tėvų ar senelių yra ar buvo lietuvių tautybės*); ir
	+ Jūsų rašytinis pareiškimas, kuriuo deklaruojate, kad laikote save lietuviu.
* **kai atvykote gyventi į Lietuvos Respubliką kartu su Lietuvos Respublikos piliečiu kaip jo šeimos narys:**
	+ Lietuvos Respublikos piliečio, pasinaudojusio laisvo judėjimo Europos Sąjungoje teise, laisvos formos prašymas išduoti Jums pažymėjimą;
	+ dokumentai, patvirtinantys, kad Jūs esate Lietuvos Respublikos piliečio šeimos narys, – santuokos liudijimas, registruotos partnerystės sutartis, gimimo liudijimas, išlaikymą patvirtinantys dokumentai, kiti giminystės ryšį patvirtinantys dokumentai (šie dokumentai pateikiami tik tuo atveju, kai Lietuvos Respublikos gyventojų registre tokių duomenų nėra);
	+ dokumentai, patvirtinantys, kad Lietuvos Respublikos pilietis buvo išvykęs iš Lietuvos Respublikos gyventi į Europos Sąjungos valstybę narę (*pvz., darbo sutartis arba dokumentai, patvirtinantys gyvenimą Europos Sąjungos valstybėje narėje*).
* už teisės nuolat gyventi Lietuvos Respublikoje  pažymėjimo išdavimą privalote sumokėti valstybės rinkliavą – 8,60 Eur.

Pateikdamas prašymą galite pateikti ir sumokėtos valstybės rinkliavos mokamąjį pavedimą arba kvitą. Jeigu valstybės rinkliavą už Jus sumokėjo kitas asmuo, turi būti pateikta mokamojo pavedimo išplėstinė forma, kurioje nurodyta Jūsų vardas, pavardė ir asmens kodas ar gimimo data/

Patikrinau, ar pateikti visi reikiami dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas (-ai) ir pavardė (-ės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)

**Pastabos:**

1. Kartu su prašymu pateikiami užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Šeiminius ryšius patvirtinantys dokumentai, banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos vertėjo parašu.

2. Šeiminius ryšius patvirtinantys dokumentai turi būti legalizuoti arba patvirtinti pažyma (*Apostille*) Vyriausybės nustatyta tvarka, išskyrus šeiminius ryšius patvirtinančius dokumentus, išduotus:

* Ukrainoje, Rusijoje ar Moldovoje;
* pagal 1976 m. rugsėjo 8 d. Vienos konvencijos dėl išrašų iš civilinės būklės aktų įrašų išdavimo įvairiomis kalbomis patvirtintą formą Bosnijoje ir Hercegovinoje, Juodkalnijoje, Serbijoje, Šiaurės Makedonijoje, Šveicarijoje, Turkijoje ar Žaliajame Kyšulyje;
* Europos Sąjungos valstybėje.

\*Lietuvos Respublikos pilietis laikomas pasinaudojusiu laisvo asmenų judėjimo teise, jeigu jis kurį laiką gyveno kitoje Europos Sąjungos valstybėje narėje po 2004 m. gegužės 1 d.

\*\***Kitas asmuo, kuris pagal Europos Sąjungos teisės aktus naudojasi laisvo asmenų judėjimo teise**, – asmuo, kuris nėra Europos Sąjungos valstybės narės piliečio šeimos narys, bet yra sugyventinis, su kuriuo Europos Sąjungos valstybės narės pilietis pastaruosius 3 metus palaiko nuolatinius santykius, kurie tinkamai įrodomi dokumentais, taip pat asmuo, kuris yra išlaikomas Europos Sąjungos valstybės narės piliečio ar tvarko bendrą namų ūkį su Europos Sąjungos valstybės narės piliečiu arba kuriam dėl rimtų sveikatos priežasčių būtinai reikalinga asmeninė Europos Sąjungos valstybės narės piliečio priežiūra, jeigu tai tinkamai įrodoma dokumentais.